邪惡問題

又有叫，係宗教哲學上一條好出名嘅問題。條問題係噉嘅：

呢條問題喺「上帝係咪存在」嘅討論當中引起咗巨大嘅爭議，到咗廿一世紀初世人對呢條問題仲未有一致嘅共識。

背景概念

邪惡問題本質上係屬於宗教哲學嘅範疇，喺「上帝係咪存在」相關嘅討論上成日會有人提起。

邪惡存在

首先，諗吓邪惡同痛苦嘅概念：事實表明，自然界無時無刻都有大量嘅動物正喺度畀第啲動物監生食落肚，而且又有好多動物喺度餓死渇死病死；主流哲學家認為，呢啲噉嘅事好顯然會引起大量嘅痛苦；而智能冠絕動物界嘅人類，時不時都會為咗私利而有意引起痛苦，甚至做呢啲嘢嗰陣會經過深思熟慮先郁手，例子可以睇吓謀殺、強姦同埋打仗等嘅現象；雖然邪惡呢個概念難定義，但「有能力決策嘅個體，為咗私利等嘅原因引起巨大痛苦」一般都會畀人覺得係邪惡。噉即係話

基本論證

根據廿世紀初主流嘅基督教同猶太教思想，上帝有以下呢三樣特徵：
全知：上帝乜都知，所以佢理應知道「佢創造嘅呢個宇宙，充滿咗各式各樣嘅邪惡同痛苦」。
全能：上帝咩都做得到，所以如果佢想，佢理應會有能力令所有嘅邪惡同痛苦消失。
全善：上帝係善良嘅，佢深愛世人，甚至係善嘅化身；而正路認為，如果 A 深愛 B，噉 A 應該會想減少 B 受到嘅痛苦，會郁手減少 B 受到嘅痛苦。
噉問題就嚟喇。邪惡問題最基本嗰款論證係好似以下噉嘅：
如果上帝存在，而且佢係全知全能全善嘅，噉佢理應會知道邪惡同痛苦存在，會有能力令呢啲嘢消失，亦會郁手令呢啲嘢消失。噉嘅話，世界理應唔會再有邪惡同痛苦。
不過，邪惡同痛苦好明顯存在。
所以「假設上帝存在」同現實觀察得到嘅嘢，出現咗場矛盾。
冇其他理由，討論者就得出結論：

解答

有唔少思想家都嘗試對邪惡問題作出解答。最簡單嗰隻回應係，上帝缺少咗全知全能全善當中其中一樣，即係可能
上帝唔係全知嘅，佢有能力同意圖想令邪惡同痛苦消失，但佢唔知呢啲嘢存在；
上帝唔係全能嘅，佢知邪惡同痛苦存在亦想郁手消滅呢啲嘢，但佢冇能力噉做；
上帝唔係全善嘅，佢知邪惡同痛苦存在亦有能力消滅呢啲嘢，但佢唔在意人類同第啲動物承受緊嘅痛苦；有啲人甚至覺得上帝係邪惡嘅，特登整咗個充滿邪惡同痛苦嘅世界。

除此之外，亦都有啲人由自由意志嘅角度嚟思考：例如佢哋有諗過全能悖論等嘅問題，主張上帝嘅全能係「合邏輯嘅全能」，即係指「上帝淨係做到任何合邏輯嘅嘢，所以唔會整到嚿佢舉唔起嘅石頭出嚟」；呢啲思想者又指出，如果一個人要算係做出咗善行，佢必定要靠自己嘅自由意志，喺「有權揀做惡行」嘅情況下揀做出善行，先至可以算係展現咗善呢種價值；而如果上帝完全唔畀人有「揀做惡行」嘅選擇權，人冇可能達致善；噉亦即係話，「一個淨係得善、冇惡嘅世界」係一樣自相矛盾嘅嘢，所以「合邏輯全能」嘅上帝冇可能造到啲噉嘅嘢出嚟。

到咗廿一世紀初，邪惡問題依然廣泛噉畀人視為一條未解得開嘅問題。

Karma：喺信 karma 嘅宗教當中，啲人有陣時會用 karma 嚟解釋邪惡同痛苦點解存在－「佢前世做衰嘢做得多，所以今世先要受埋嗮啲噉嘅苦」。
無神論
理神論
虛無主義

攷

拎

Zalta, Edward N. (ed.). "The Problem of Evil". Stanford Encyclopedia of Philosophy.
宗教哲學
悖論